Holmenbruene

Holmenbruene er tre jernbanebruer på Drammenbanen i Drammen i Buskerud, en enkeltsporet bru fra 1930 og en enkeltsporet og to dobbeltsporede bruer fra 1998. Navnet brukes også om de to veibruene Holmenbrua og Strømsøbrua. Bruene krysser Drammenselva mellom Bragernes i nord og Holmen, og mellom Holmen og Strømsø i sør.      

Jernbanebruene
Den første jernbanebrua på Drammenbanen i Drammen, mellom Brakerøya via Holmen til Drammen stasjon var en trebru som åpnet i 1872. Den ble erstattet av to stålbruer av klinket fagverk i 1930. 

Trebrua over Strømsøløpet ble i 1930 erstattet av en stålbjelkebro som var utstyrt med svingbru for å slippe større skip opp i Drammenselven. 

Brua over Bragernesløpet ble også erstattet med en stålbjelkebru, denne sto ferdig i 1936. I 1996 ble ei ny sveist traubru for dobbeltspor bygd over Bragernesløpet. Rester av brua fra 1936 kan ennå ses på Brakerøya der flere av steinsøylene som bar bruspennene ennå er bevart.

Over Strømsøløpet ble det bygd ei ny bru for enkeltspor, mens den gamle brua fra 1930 ble beholdt for det andre sporet. De to bruene over Strømsøløpet var med lengde 453 meter (nye) og 451 meter (gamle) frem til 2023 Norges lengste jernbanebruer, da Minnevika jernbanebru på Dovrebanen tok over førsteplassen. Brua over Bragernesløpet (341 meter) er også blant Norges lengste.Jernbaneverket: Jernbanestatistikk 2005  Bruene har seilingshøyde 6 meter.

Bilder

Se også
Liste over broer i Norge
Liste over broer i Norge etter lengde

Referanser

Kategori:Jernbanebroer i Norge
Kategori:Broer i Buskerud
Kategori:Jernbanestrekninger i Buskerud
Kategori:Drammenbanen
Kategori:1872 i Norge
Kategori:1930 i Norge
Kategori:Broer åpnet i 1872
Kategori:Broer åpnet i 1930
Kategori:Jernbanebyggverk i Drammen
Kategori:Veibroer i Drammen